Hansel Oy:n omistajaohjauksen yhteistyöryhmä

Asettaminen	
	Valtiovarainministeriö on tänään asettanut Hansel Oy:n omistajaohjauksen yhteistyöryhmän, jonka tehtävänä on käsitellä valtioneuvoston 8.6.2007 omistajapoliittisen periaatepäätöksen mukaisesti erityistehtävää hoitavan yhtiön omistajaohjaukseen liittyviä kysymyksiä.	

Toimikausi	
	1.9.2007 - 31.12.2008  	

Tausta	
	Valtioneuvosto teki 8.6.2007 omistajapoliittisen periaatepäätöksen, jonka liiteasiakirjassa määritellään valtion erityistehtäviä hoitavien yhtiöiden omistajaohjauksesta vastaavien ministeriöiden ja valtioneuvoston kanslian (omistajaohjausosaston) yhteistyötä noiden yhtiöiden omistajaohjauksessa. Tätä tarkoitusta varten perustetaan yhteistyöryhmät, joiden jäseninä on 1 - 2 omistajaohjausosaston edustajaa ja 1 - 2 strategisesta intressistä vastaavan ministeriön edustajaa.	

Tehtävä	
	Yhteistyöryhmän tehtävänä on käsitellä valtioneuvoston 8.6.2007 omistajapoliittisen periaatepäätöksen mukaisesti erityistehtävää hoitavan yhtiön omistajaohjaukseen liittyviä kysymyksiä. Työryhmä kokoontuu lähtökohtaisesti kaksi kertaa vuodessa mutta tarvittaessa myös useammin. 

Työryhmän tulee kiinnittää erityisesti huomiota seuraaviin kysymyksiin:
- Yhtiön erityistehtävän tai erityisaseman määrittely ja merkitys omistajaohjauksen kannalta
- Erityistehtävän tai erityisaseman mahdolliset muutokset ja niiden merkitys omistajaohjauksen kannalta (tulee arvioida 2 -3 vuoden välein)
- Erityistehtävän hoitamisen kustannustehokkuus
- Yhtiön hallituksen kokoonpano ja uudistamistarpeet
- Palkitsemiskäytäntöjen ajan- ja asianmukaisuus	

Organisointi	
		Yhteistyöryhmän kokoonkutsujana ja puheenjohtaja toimii budjettineuvos Helena Tarkka,  valtiovarainministeriöstä	
		Jäsenet:	
		Tomi Hytönen, vanhempi budjettisihteeri, valtiovarainministeriö 	
		Pekka Timonen, ylijohtaja, valtioneuvoston kanslia 	
		Jarmo Väisänen, finanssineuvos, valtioneuvoston kanslia 	

Kustannukset ja rahoitus	
	Tehdään virkatyönä.	

	Alivaltiosihteeri		Juhani Turunen

Budjettineuvos,
apulaisbudjettipäällikkö		Markus Sovala

JAKELU	
	Työryhmän puheenjohtaja ja jäsenet	

TIEDOKSI	
	Valtiontalouden tarkastusvirasto (VTV)